बहरहाल स्लोप प्रॉटेक्शन की अन्य भी कई तकनीकें हैं, जिनके बारे में सिविल इंजिनियर बेहतर जानते हैं। मैं इस मामले का विशेषज्ञ नहीं हूं मगर कुछ बातें तो हैं जिन्हें मेरे विचार से आसानी से किया जा सकता है। Guniting या Shortcreting और सॉइल नेलिंग जैसी तकनीक पूरी दुनिया में इस्तेमाल की जा रही है। ये कोई बहुत नई तकनीक नहीं है। भारत में भी कई जगहों पर, खासकर मेट्रो के प्रॉजेक्ट या टनल आदि में यही काम किया जाता है। इसी तरह से भूस्खलन रोकने में भी इसे इस्तेमाल किया जा सकता है। न सिर्फ कोटरोपी बल्कि अन्य जगहों पर भी यही तकनीक इस्तेमाल की जा सकती है। कई सारे स्पॉट ऐसे हैं जहां भूस्खलन होता रहता है। जैसे गुम्मा, हणोगी आदि। कई जगहों पर पत्थर गिरते हैं। वहां पर इन तकनीकों का इस्तेमाल कारगर होगा।